Csongrád Város Polgármesterétől

Száma: Ref/55-1/2020. „M”

Témafelelős: Szepesi Dóra

ELŐTERJESZTÉS

## Csongrád Városi Önkormányzat 2020. június 24-ei ülésére

## Tárgy: Tájékoztató az alapítványok tevékenységéről

**Tisztelt Képviselő-testület!**

Csongrád Városi Önkormányzatnak két alapítványa Csongrád Város a Tehetségekért Alapítvány és Csongrád Város Képzőművészetéért Alapítvány.

Csongrád Városi Önkormányzat 2019-ben 600 ezer forinttal támogatta Csongrád Város a Tehetségekért Alapítványt. Ezen felül a SZJA 1%-os befizetései is növelték az alapítvány bevételeit. Az 1%-os támogatás 2018-ban 41 eFt, 2019-ben 24 eFt volt, továbbá 2019-ben   
***Dr. Kása Zoltán***díszpolgári címével járó pénzösszeget és további kétmillió forintot, azaz összesen ***2.169 eFt*** adományozott az alapítvány számára. Csongrád Város a Tehetségekért Alapítvány az alapító okiratban megfogalmazott célja szerint a Csongrád városban élő tehetséges, szociálisan rászoruló, nappali tagozatos felsőfokú oktatási intézményben tanuló hallgatókat támogatja. Az elmúlt évben 14 pályázatból differenciáltan mindegyiket támogatta. A támogatások mértek 40 eFt, 50 eFt, 60 eFt, 70 eFt, 80 eFt volt.

Csongrád Városi Önkormányzat 2019-ben 300 ezer forinttal támogatta a Csongrád Város Képzőművészetéért Alapítványt. A 2018-ban megfogalmazott tervek megvalósulása a mai napig folyamatosan zajlanak. Az egyik gondolat a 451-es számú Kiskunfélegyháza felé vezető út körforgalmába műalkotás elkészítésének, elhelyezésének támogatása, melynek pályázati kiírása, valamint a pályázat elbírálása 2020. március 11-én szakmai bíráló bizottság által megtörtént.

A belvárosba tervezett szoborpark első darabjának- Lapis András: Kubikus kentaur c. szobra- elhelyezéséről már megkezdődött az egyeztetés az illetékes örökségvédelmi hatósággal. Gyovai Gáspár alpolgármester úr a megyei önkormányzattól kölcsönkérte és kapta a város számára az említett műalkotást. A szobor biztonságos elhelyezéséről Csongrád Városi Önkormányzatnak kell gondoskodnia.

Néhány év óta rendszeresen visszatérő probléma Szervátiusz Tibor Életfa című szobrának restaurálása, Ungor Csaba szobrászművész elkészítette a szobor restaurálási tervét, a restaurálási munkálatokhoz jelentős anyagi támogatásra volna szükség.

A Művésztelep felé vezető körforgalom ellopott harangjának pótlására, már több éve folyik az adományok gyűjtése. Az eddig összegyűlt pénzösszeg jelenleg az Alapítványnál van, ami előre láthatólag 2020 őszén kerül átutalásra a Művésztelepnek a harang elkészítésére.

Az alapítványok működése és adatszolgáltatásuk az előírásoknak megfelelően történik. Az alapítványok részletes szakmai és pénzügyi beszámolóit a csatolt mellékletek tartalmazzák.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta és támogatja a „Tájékoztató az alapítványok tevékenységéről” c. előterjesztést és az alábbi döntést hozta:

A Képviselő-testület megköszöni mindkét alapítvány vezetőinek és tagjainak a munkáját, egyben kéri, hogy a Csongrád Város a Tehetségekért Alapítvány céljainak megfelelően, továbbra is támogassa a tehetséges, de nehéz anyagi körülmények között élő gyermekeket tanulmányaikban, a Csongrád Város Képzőművészetért Alapítvány továbbra is fejtse ki tevékenységét a csongrádi képzőművészet fejlődéséért.

Erről jegyzőkönyvi kivonaton értesítést kapnak:

1. Képviselő-testület tagjai
2. Kulturális Referens és általa
3. Közalapítványok elnökei

Csongrád, 2020. június 12.

Bedő Tamás

polgármester